NaiveNeuron/SloPal huggingface dataset:
Radošovský, Marián, poslanec NR SR (2010-12-16):
Pán kolega, ja nemôžem za to, že váš pán kolega poslanec Kolesík nechápe súvislosti roku 1995. Poraďte mu, alebo má starších kolegov, poraďte mu, vysvetlite mu, v akých súvislostiach v roku 1995 sa obstarávali byty nielen v Bratislave, ale na celom Slovensku, aké rozhodnutie bolo vlády, ako vláda jednoducho rozhodla o tom, že byty sa musia odpredávať a tak ďalej. Má on jednu možnosť, má sa možnosť opýtať, že nepochopí, to je už jeho problém. Opačne keď to postavím, tak my sa na to, čo bude o 30 rokov, môžeme spýtať tak veštici Theodory, nikoho druhého. A dneska tu veľakrát zaznelo ohľadom zastavenia diaľnic, rok 1998 a teraz, minimálne cez vášho predsedu Fica máte kontinuitu s vládou, s prvou Dzurindovou vládou, pretože SDĽ bola účastná, pani ministerka Schmögnerová bola ministerka financií. Spýtajte sa, či vtedy náhodou po vláde Vladimíra Mečiara nebolo Slovensko na pokraji krachu? Či ministerka Schmögnerová neprehovorila na vláde o takom niečom, akože keď dozajtra nezoženiem 300 mil., tak musím vyhlásiť bankrot. Že či náhodou vtedy nebolo opodstatnené to ozajstné zastavenie diaľnic. Jednoducho, oprášte si pamäť, spýtajte sa svojich kolegov, ktorí prešli v nejakej kontinuite a toto si isto musia pamätať a toto musia aj priznať. A to, čo sa dneska deje, je úplne niečo iné a má to svoju, aj zmysel, aj koncepciu. Ďakujem.
M. Maďarič, minister kultúry SR: (2008-02-14):
Ďakujem za pozornosť a poprosil by som, vážené dámy poslankyne, páni poslanci, o podporu týchto zmien v zákone o múzeách a galériách. Ďakujem.
Pellegrini, Peter, predseda NR SR (2015-11-10):
Ďakujem pekne. Na vaše vystúpenie neevidujem žiadnu faktickú poznámku. Ďalší v rozprave vystúpi pán poslanec Novotný. Nech sa páči, pán poslanec, máte slovo. Pripraví sa pán poslanec Hlina.
Paška, Pavol, predseda NR SR (2013-12-10):
Faktická poznámka, pán poslanec Fecko, pani podpredsedníčka Jurinová, končím možnosť sa prihlásiť. Pán poslanec Fecko.
Laššáková, Jana, podpredsedníčka NR SR (2013-02-06):
Vyhlasujem rozpravu za skončenú. Chce do rozpravy zaujať stanovisko navrhovateľ? Áno, nech sa páči, pán minister.
M. Číž, podpredseda NR SR: (2007-06-20):
Teraz vystúpi pán poslanec Slafkovský, pripraví sa pán poslanec Viliam Novotný.
Valocký, Jozef, poslanec NR SR (2013-10-24):
Pán poslanec Hraško, vy keď vystupujete, tak z vášho prejavu po väčšine cítiť žlč. Aj teraz ste vystúpili k problematike, ktorej vôbec nerozumiete, a zmiešali ste hrušky s jablkami. Hovoríte o kšeftoch. Prosím vás, aké kšefty boli teraz, že nelietali tie dva vrtuľníky tých 4 alebo 5 dní? Potom sa vás pýtam, prosím vás, vy ste hovorili vo svojom prejave, že čo sme my urobili pre občanov. Pán poslanec, čo ste vy urobili pre občanov tejto krajiny? Ďakujem.
Érsek, Árpád, minister dopravy a výstavby SR (2018-05-17):
Ďakujem za otázku. Vážený pán poslanec, dňa 8. augusta 2017 bolo vo Vestníku pre verejné obstarávanie zverejnené oznámenie o vyhlásení verejného obstarávania na predmet – zákazka, výstavba rýchlostnej cesty R3 Tvrdošín – Nižná, užšia súťaž. Dňa 6. marca 2018 sa uskutočnilo otváranie ponúk, časť ostatné. Komisia po vyhodnotení predložených ponúk konštatovala, že jeden z uchádzačov zásadným spôsobom porušil podmienky verejnej súťaže a z uvedeného dôvodu bol zo súťaže vylúčený. Vzhľadom na to, že verejné obstarávanie nie je ukončené, nemožno v jeho priebehu poskytovať konkrétnejšie informácie. Vylúčený uchádzač využil svoje právo a podal v zákonom stanovenej lehote voči vylúčeniu námietku. Aktuálne o námietke rozhoduje Úrad pre verejné obstarávanie. Nasledovať bude otváranie ponúk v časti kritériá, takzvaná cenová časť. V prípade, ak nebudú zo strany uchádzačov podané revízne postupy, termín spustenia výstavby je tretí kvartál 2018, je stále reálny. Ďakujem.
L. Žitňanská, poslankyňa: (2007-02-02):
Druhá moja poznámka. Ja, samozrejme, a myslím si to, opozícia rada privíta vaše pozmeňujúce alebo doplňujúce návrhy na vylepšenie toho textu. V každom prípade chcem povedať, tento zákon môže chrániť len pred znížením alebo zhoršením podmienok, ktoré budú urobené zákonom, to znamená, tu je ochrana pred tým, aby v dôsledku zmenenej právnej úpravy neboli znížené dôchodky. Samozrejme žiadnym zákonom nemožno chrániť pred vývojom ekonomiky a pred hospodárením dôchodkových spoločností v zmysle tom, aké riziko jednotlivé dôchodkové fondy so sebou prinášajú. To je už inkorporované v tom systéme akom takom. Ale ide o to, chrániť pred tým, aby sa nezhoršovali podmienky zákonom. Ďakujem pekne.
Laurenčík, Milan, podpredseda NR SR (2021-06-22):
Pán poslanec Krošlák, chcete reagovať? (Reakcia z pléna.) Musíte mať kartu v zariadení. Zapnite, prosím vás, pána poslanca Krošláka.
Kaník, Ľudovít, poslanec NR SR (2010-09-07):
Vážené pani poslankyne, vážení páni poslanci, vážení prítomní. Výbor Národnej rady Slovenskej republiky pre hospodárstvo, výstavbu a dopravu ma uznesením č. 17 určil za spravodajcu k vládnemu návrhu zákona, ktorým sa mení a dopĺňa zákon č. 435/2000 Z. z. o námornej plavbe. Návrh zákona bol doručený poslancom v zákonom stanovenej pätnásťdňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh zákona spĺňa po formálno-právnej stránke náležitosti uvedené v § 67 a v § 68 zákona Národnej rady, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Ďalej o tom, že návrh nebude mať vplyv na verejné financie, nebude mať vplyv na obyvateľstvo, ani na hospodárenie podnikateľskej sféry a iných právnických osôb, nebude mať dopad na životné prostredie, na zamestnanosť, ani na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a nie je obsiahnutá v judikatúre súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave doručí uvedený návrh zákona prerokovať v druhom čítaní. V súlade s rozhodnutím predsedu Národnej rady z 23. augusta č. 36 a podľa § 71 rokovacieho poriadku navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárstvo, výstavbu a dopravu. Za gestorský výbor navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch a v gestorskom výbore do 11. októbra 2010. Pán predsedajúci, poprosím, otvorte všeobecnú rozpravu.
Vaľová, Jana, poslankyňa NR SR (2012-08-01):
Ďakujem veľmi pekne. Pani predsedajúca, nekričte na mňa, ja nie som hluchá.
Figeľ, Ján, podpredseda NR SR (2014-03-26):
Ďakujem pekne, to bol jediný prihlásený do rozpravy. Ešte k rozprave. Pani predkladateľka, nech sa páči.
A. Belousovová, podpredsedníčka NR SR: (2007-02-08):
Takže som dostala  do rozpravy tieto písomné prihlášky. Za Klub Kresťanskodemokratického hnutia pán Daniel Lipšic a ďalej poslanci pani Klára Sárközy, pani poslankyňa Vaľová, pani poslankyňa Radičová a pán poslanec Abrhan. Takže ako prvý vystúpi pán poslanec Lipšic, ale hlási sa ešte pred ním pán spravodajca, ten má prednosť. Takže potom vystúpi pán poslanec Lipšic.
B. Bugár, podpredseda NR SR: (2004-05-26):
Nech sa páči, pán poslanec.
Simon, Zsolt, poslanec NR SR (2015-09-23):
Pán kolega Radošovský, ďakujem veľmi pekne a dúfam, že predkladatelia, ako aj spravodajkyňa, aj poslanci SMER-u dajú si tú prácu a prejdú si tento návrh zákona a upravia tak, aby naozaj nešikanoval poľnohospodárov tam, kde nemusí. Ďakujem.
Kadúc, Miroslav, poslanec NR SR (2015-06-25):
Možno len konštatovanie, že keby tu bol pán minister vnútra, tak sa spýtam, že či sme schopní promptne reagovať na nával migrantov. Ale predpokladám, že na túto otázku vy mi odpovedať nebudete. Čiže tú otázku ani nepoložím, nebudem vás trápiť.
Figeľ, Ján, podpredseda NR SR (2013-09-18):
Nech sa páči, László Solymos.
Richter, Ján, minister práce, sociálnych vecí a rodiny SR (2017-04-06):
Ďakujem pekne za slovo. Veľmi stručne. Po prvé, chcem poďakovať všetkým tým, ktorí vecne reagovali, vážim si toho a som pripravený spolupracovať. Zároveň musím konštatovať, že časť tu bola taká, jako som pomenoval vo svojom vystúpení, veľmi osobné až slová, nechutné invektívy. Ale predsa trošku konkrétnejšie. Pán Vašečka, vy ste ma veľmi nepríjemne prekvapil, veľmi nepríjemne. (Reakcia z pléna.) Ja som z rodiny, kde boli obete počas fašizmu, ktorých si vyslovene a veľmi vážim po dlhých rokoch, chodím na tie cintoríny, mňa sa to osobne dotýka. Mňa ste osobne urazil a vás žiadam, ospravedlňte sa! S fašizmom nemám nič spoločného. (Potlesk.) Hnedý mor nikdy, som nikdy nemal rád, ja ho nenávidím, toto si nezaslúžim, to ste prekročil akýkoľvek rubikon. Toto ma osobne urazilo. Ak teraz dovolíte, mám k dispozícii podklady z troch šetrení. Po prvé ministerské, z ktorého som v maximálnej miere vychádzal, nikdy som nepovedal, že sa nezistili žiadne problémy. Bohužiaľ, boli, sú tam pomenované. Áno, aj päťnásobné porušenie zákona, ale v konkrétnych limitoch, na ktoré reagujeme, na ktoré máme záujem prijať aj opatrenia aj vrátane legislatívnych. V plnej miere pripúšťam. Ale mám tu aj podklady z doterajších šetrení orgánov polície, resp. prokuratúry a tam sa mi, bohužiaľ, tie veci nepotvrdili. Čo zaznievalo z úst predkladateľov, týranie, sex, to sú všetko trestné činy, to, preboha, nemôže riešiť minister! Za ďalšie, nafotené a kúpené, to tu zaznelo, pán Grendel, alebo nafetované, ale to sú znova trestné činy. Ja v maximálnej miere, no ja nemôžem ísť a kontrolovať, či niekto je alebo nie je nafetovaný... (Prerušenie vystúpenia časomerom, minister pokračoval vo vystúpení bez zapnutého mikrofónu. Reakcie z pléna.)
Jozef Mikuš, poslanec: (2003-10-28):
Z. Martináková, podpredsedníčka NR SR: Ďakujem, pán spravodajca. Otváram rozpravu v rámci tretieho čítania. Písomne sa nikto neprihlásil. Ak má niekto záujem, nech tak urobí ústne. Uzatváram možnosť hlásiť sa ústne do rozpravy. Vyhlasujem rozpravu v treťom čítaní za skončenú. Pán spravodajca, prosím, uvádzajte záverečné hlasovanie.
Nicholsonová, Lucia, podpredsedníčka NR SR (2016-05-19):
Ďakujeme aj my, pán minister. Ešte predtým, než dám priestor na doplňujúce otázky, chcem pozdraviť hostí na balkóne. Mali by to byť starostovia z Turca. Je tak? Srdečne zdravíme (potlesk). A teraz dávam priestor na doplňujúce otázky od tých poslancov, ktorí sú prítomní v sále. K prvej otázke teda doplňujúca otázka, nech sa páči, pán poslanec Štarchoň, ak máte záujem.
K. Sárközy, poslankyňa: (2008-11-06):
Pán poslanec Halecký, na to, čo ste povedali, na tú zvýšenú sumu, no tak to ste mohli navrhnúť vy, teraz sme pred finálnym hlasovaním. Ešte som zabudla povedať pri mojom vstupe, že je otvorený, vlastne bol aj na minulej schôdzi, aj na tejto schôdzi otvorený vládny návrh zákona, takže toto všetko mohla vyriešiť vláda, ale, samozrejme, vyriešila to týmto spôsobom. A ešte na to, čo ste hovorili o tom trinástom dôchodku. Ja som tu už asi minule hovorila, lebo vo výbore pre sociálne veci a bývanie. Asi pred mesiacom na rokovaní tu bola prítomná okrem iných aj ministerka práce, sociálnych vecí a rodiny Maďarskej republiky, ktorá nás varovala pred tým, aby sme prijímali takéto opatrenia, pretože tie problémy, ktoré nastali v Maďarsku sú jednak kvôli nadpriemernému zvyšovaniu minimálnej mzdy, trinásteho dôchodku a o zvyšovaní platov vo verejnej správe. To len na akože doplnenie. Ďakujem pekne.
M. Číž, podpredseda NR SR: (2010-03-04):
Slovo má pán poslanec Lipšic.
Hrnčiar, Andrej, podpredseda NR SR (2017-03-30):
Takže vyhlasujem päťminútovú prestávku, budeme pokračovať hlasovaním a následne po hlasovaní faktickými poznámkami. (Päťminútová prestávka.) (Po prestávke.)
Drucker, Tomáš, minister zdravotníctva SR (2017-09-05):
Ďakujem pekne. Vážená pani predsedajúca, vážené panie poslankyne, páni poslanci, návrh zákona, ktorého cieľom je riešenie financovania zdravotnej starostlivosti zo systému verejného zdravotného poistenia, sa predkladá ako iniciatívny návrh. Návrh zákona zavádza sadzbu za poistencov štátu vo výške 4,73 %, čo predstavuje v nominálnom vyjadrení zvýšenie platby štátu v roku 2017 o sumu 50 498 703 eur za predpokladu účinnosti zákona od 1. novembra 2017. Kritickým faktom momentálnej situácie je výpadok príjmov zdravotných poisťovní z poistného plateného štátom oproti roku 2016. Pre zabezpečenie uhrádzania zdravotnej starostlivosti v potrebnom rozsahu je potrebné zo strany štátu tento výpadok príjmov doplniť tak, aby boli zabezpečené práva občanov. Pripomínam, že pri schvaľovaní rozpočtu sme avizovali tento nedostatok. My sme sa dohodli s pánom ministrom financií, že urobíme v rámci projektu revízie výdavkov alebo v rámci projektu Hodnoty za peniaze niekoľko opatrení a dôjde k dofinancovaniu po tom, ako budú spresnené ukazovatele za príjmy ekonomicky aktívnych poistencov. V priebehu mesiaca apríl, máj, jún sme zhodnotili aj výsledok hospodárenia štátnej zdravotnej poisťovne a zostatky ostatných zdravotných poisťovní a predložili sme v mesiaci jún návrh tohto zákona alebo zmeny zákona na vládu s tým, že náš očakávaný odhad na výpadok oproti príjmom, ktoré sme predpokladali k 1. januáru t. r., bol mínus 150 miliónov eur a dohodli sme sa, že skutočné číslo, o ktorom teraz hovoríme, bude spresnené po daňovej prognóze 20. septembra podľa tohto, ako bude vyzerať celkový príjem alebo celkový podiel príjmov za ekonomicky aktívnych poistencov. Výdavky z verejného zdravotného poistenia sa teda predpokladajú vo výške 4,7 mld. eur, čo predpokladá dofinancovanie na úrovni alebo nedostatok peňazí na úrovni 150 mi. eur. Po zohľadnení prognózy Inštitútu finančnej politiky o príjmoch ekonomicky aktívnych osôb 20. septembra sa bude suma dofinancovania korigovať podľa aktuálneho vývoja výdavkov a príjmov z verejného zdravotného poistenia v druhom čítaní vo výboroch. To znamená, že požiadame aj kolegov zo zdravotníckeho výboru, aby predložili pozmeňovací návrh zmeny zákona v súlade s prognózou Inštitútu finančnej politiky ministerstva financií. Toto číslo teda môže byť buď potvrdené, alebo bude vyššie, alebo bude nižšie v závislosti práve od vývoja ekonomicky aktívnych poistencov. Vážená pani predsedajúca, vážené panie poslankyne, páni poslanci, rovnako mi dovoľte vysloviť moje presvedčenie aj v tomto prípade, že tento návrh zmeny zákona podporíte. Ďakujem.
Blaha, Ľuboš, podpredseda NR SR (2024-01-24):
Ako ďalší sa do rozpravy prihlásil pán poslanec Branislav Gröhling. Nech sa páči.
Danko, Andrej, podpredseda NR SR (2024-05-10):
Ďakujem pani poslankyni. Pán Dubéci, procedurálny návrh.
Dostál, Ondrej, poslanec NR SR (2016-06-16):
Ďakujem. Pán poslanec Hrnko, vo vašom vystúpení ma veľmi zaujala myšlienka, že by sme mali voliť morálnych a čistých ľudí, nie bývalých politikov, lebo na nich je vždycky niečo také pochybné, ak som to dobre zachytil. Tak ma to trochu zaujalo práve preto, že vy ste boli 8 rokov politikom, potom ste nasledujúcich 16 rokov boli bývalým politikom, to, že by sa to dalo brať aj ako istá forma sebakritiky, a teraz ste zasa politikom. Druhá vec, k tej tajnej voľbe. Je rozdiel, tajná voľba či je pre občanov, ktorí si volia svojich zástupcov, alebo je pre tých zástupcov, ktorých si občania zvolili. To je dramatický rozdiel. Ak sa vy nedokážete slobodne rozhodovať bez ohľadu na názor straníckych sekretariátov, je to vaša vec a váš problém, ja to dokážem a nemám s tým problém. A mali by ste to dokázať aj vy. Posledná vec. Ja som sa vás ešte pred vystúpením spýtal na to, že či aj váš kandidát, a teda aj vy ako navrhovateľ vidíte rovnako kriticky a odmietavo obe totality, ktoré Slovensko zažilo v 20. storočí, aj tú fašistickú zo slovenského štátu Jozefa Tisa, aj tú komunistickú z nasledujúcich štyroch desaťročí, pretože toto je pre Ústav pamäti národa veľmi dôležité, úplne podstatné, lebo Ústav pamäti národa sa venuje obom týmto zločineckým režimom a ľudia, ktorí o ňom rozhodujú, ktorí majú akýkoľvek vplyv na jeho fungovanie, by mali mať rovnako kritický a odmietavý názor na obe totality, ktoré Slovensko zažilo v 20. storočí.
Jarjabek, Dušan, poslanec NR SR (2021-05-10):
Ďakujem pekne za slovo, pán predsedajúci. Pán poslanec Žiak, nezjednodušujte to. Vy to zjednodušujete tento problém na opozíciu a koalíciu. Toto, toto vôbec nie je pravda a vy to dobre viete. Ja už som hovoril, že Matovič a šéf poslaneckého klubu OĽANO vyzvali ministerku, aby odstúpila z funkcie. A vy to zjednodušujete na nejakú opozíciu a koalíciu a pridáte k tomu rôzne epitetá. To vôbec neni pravda. Veď to je, mohli by ste byť na tých rôznych výboroch, ja som bol na tom kultúrnom výbore a na tom kultúrnom výbore nikto nehlasovali proti tomu uzneseniu na odvolanie ministerky. Dokonca OĽANO boli aktívni v tom zmysle, že chcú vidieť všetky zmluvy, ktoré boli podpísané v rámci RTVS, a že teda a tak ďalej a tak ďalej a uvedomujú si chyby a neviem čo všetko. Nezjednodušujte to takýmto spôsobom, lebo to naozaj nie je pravda, toto neni opozičný, opozično-koaličný problém, toto je problém ministerky spravodlivosti a jej výkonu mandátu. To je všetko.
Grendel, Gábor, podpredseda NR SR (2022-12-21):
Ováram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Pán navrhovateľ si neželá záverečné slovo. Pán spravodajca? Takisto nie. Prerušujem rokovanie o tomto bode programu. A v tejto chvíli prerušujem schôdzu do 10.50 h, na hodinu. (Prerušenie rokovania o 9.50 hodine.) (Pokračovanie rokovania o 10.50 hodine.)
B. Bugár, podpredseda NR SR: (2002-06-19):
Takže prerušujem rokovanie. Zajtra pokračujeme o 9.00 hodine.
Figeľ, Ján, podpredseda NR SR (2012-07-02):
Pani poslankyňa Nicholsonová.
P. Hrušovský, predseda NR SR: (2003-06-26):
Prosím, prezentujme sa a hlasujme o tom, že Národná rada berie správu o výsledkoch kontrolnej činnosti Najvyššieho kontrolného úradu za rok 2002 na vedomie. Hlasujeme, páni poslanci. (Hlasovanie.) Prítomných je 135 poslancov, za 88, proti 7, zdržalo sa 38, nehlasovali 2. Konštatujem, že návrh sme schválili. Pristúpime k hlasovaniu o ďalšom prerokovanom bode programu, ktorým je správa o menovom vývoji v Slovenskej republike za rok 2002 , ktorého predkladateľom bol pán minister financií a spravodajcom gestorského výboru pre financie, rozpočet a menu jeho predseda výboru pán poslanec Farkas. Návrh uznesenia k správe o menovom vývoji ste dostali ako spoločnú správu gestorského výboru. Nech sa páči, pán poslanec Farkas, prosím, aby predniesol návrh záverečného uznesenia. Pán poslanec Farkas.
Náhlik, Peter, poslanec NR SR (2014-03-25):
Pán predseda, dajte, prosím, hlasovať o pozmeňujúcom návrhu pána poslanca Hubu a Viskupiča o bode 1 samostatne a bodoch 2 a 3 spoločne.
Glück, Richard, poslanec NR SR (2024-04-30):
Ďakujem pekne, pani kolegyne, nie, nie, nezachytil som to, ale všetka česť, ak je tomu tak, a myslím, že sa to týkalo všetkých ľudí vtedy, čo ste kritizovali, takže nejaké selektívne, nejaká výčitka vo vzťahu k nejakej selektívnosti asi nie je namieste. A, pán kolega Dostál, opäť v dobrom, z vašej strany to musím opäť aj ja teraz, aby to nehovoril stále pán Gašpar, že je to istým spôsobom moralizácia, keďže podľa práva žiadne dôvody byť uvedené nemusia a je to z toho dôvodu, ako ste aj vy uviedli, pretože sám ste za tento zákon hlasovali. No a s otázkou ústavnosti, ktorú ste nám vo vašom prejave verejne dávali, na ňu ste si aj sami odpovedali, keď ste na závere povedali, že jedine Ústavný súd sa môže s touto otázkou vysporiadať. Čiže na to ste si odpovedali sami. A ešte ma zaujala taká nejaká časť vášho vstupu, ktorá sa týkala akejsi kultúry a demokracie, a že keby sme tu mali normálnu kultúru demokracie, kedy sa striedajú jedna vláda za druhou atď., atď., tak ona tu bola, ja si ju asi nepamätám, od deväťdesiatych rokov sa tu striedali vlády od Mečiarových cez Dzurindove po Ficove, Radičovej, Ficove až po Matoviča, ale vaša vláda bola prvá, ktorá začala zatvárať svojich politických oponentov. Vaša vláda bola prvá, ktorá jednoducho nevedela uniesť politický súboj inak než tým, že sa snažila pozatvárať čelných politických predstaviteľov strany SMER, takže toľko asi ku kultúre demokracie. Ďakujem.
Hrnčiar, Andrej, podpredseda NR SR (2016-12-07):
Poprosím vás o kľud v rokovacej sále, aby mala pani poslankyňa nerušený priestor.
Poliačik, Martin, poslanec NR SR (2018-06-20):
Lucia, ďakujem veľmi pekne, bolo to názorné, bolo to presne o tom, čo tu dnes malo v reakcii na ten príhovor predtým odznieť. A stáva sa mi to isté, hej. Ja mám bradu, hej, takže to úplne stačí na to, aby podobné typy džentlmenov po uliciach mali potrebu tak isto pred mojimi vlastnými deťmi mi dokazovať, ako moje miesto na tejto planéte nie je dostatočne pevné a že keď sa oni raz dostanú k moci, tak budem prvý na kandelábri. To už som počul niekoľkokrát a som si istý, že keby ten zoznam písal tuto Miňo za mnou, tak určite na jednom z tých prvých miest budem. To je presne dôvod, prečo sa voči extrémizmu nielen na uliciach, ale aj v politike treba neustále vyhraňovať, lebo toto sú presne tie typy ľudí, ktorí v momente, keď majú tú možnosť začnú písať zoznamy nepriateľov, a potom už je jedno, že či sú to komunisti, ktorí sa vyhrážajú, alebo sú to fašisti, ktorí sa vyhrážajú, tie isté typy ľudí idú medzi prvými. A je úplná pravda, že násilie treba odsúdiť plošne, každé jedno. Ale je výrazný rozdiel, k akému násiliu kto nabáda. A kým niekde môže byť násilie výsledkom nedostatočnej výchovy, hmotnej núdze, a ja ho nejdem ospravedlňovať, ale nie je za ním huckanie a nútenie, tak keď hovoríme o útokoch na základe rasy, keď hovoríme o útokoch na základe farby pleti, keď hovoríme o útokoch na základe etnicity alebo príslušnosti nejakej sexuálnej alebo k inej menšine, tak tam je motor. A ten motor sedí za mnou.
Bugár, Béla, podpredseda NR SR (2018-06-20):
Na vystúpenie pána poslanca s faktickými dvaja. Pán poslanec Tomáš, nech sa páči.
Pellegrini, Peter, predseda NR SR (2015-11-25):
Prezentujme sa a hlasujeme o pozmeňujúcom návrhu pani poslankyne Müllerovej a pána poslanca Baláža. (Hlasovanie.) Prítomných 139 poslancov, za hlasovalo 83, zdržalo sa 56 poslancov. Konštatujem, že tento pozmeňujúci návrh sme schválili.
Hrušovský, Pavol, podpredseda NR SR (2010-09-09):
Pán poslanec Kaník.
Zmajkovičová, Renáta, podpredsedníčka NR SR (2013-09-25):
Pani poslankyňa Mezenská.
Danko, Andrej, podpredseda NR SR (2024-01-09):
Pán poslanec Dostál.
Hrnčiar, Andrej, podpredseda NR SR (2018-10-18):
Jedna faktická poznámka, pán poslanec Heger.
Grendel, Gábor, podpredseda NR SR (2022-09-21):
Dve faktické poznámky na vystúpenie pána navrhovateľa. Ako prvý – pán poslanec Marián Viskupič.
Pčolinský, Peter, podpredseda NR SR (2022-12-06):
S faktickou poznámkou pán poslanec Pročko.
Pollák, Peter, poslanec NR SR (2024-01-24):
Ďakujem vám, pani poslankyňa, za vašu rozpravu. Členovia súčasnej koalície sa niekoľkokrát vyjadrili, že robia len to, čo sľúbili, že je to všetko len mocenské rozhodnutie. Samozrejme, každá vláda má právo snažiť sa presadiť svoje politiky a riešiť... a riešenia do riadenia štátu, no na druhej strane by sa mali dodržiavať pravidlá, ktoré tu boli nastavené dávno pred voľbami v roku 2023. A súčasťou týchto pravidiel je aj rokovací poriadok, či iné zákony, ktorý... zákony, ktoré platia v našej krajine a mali by platiť pre všetkých. Predstavitelia koalície sa síce občas riadia podľa ich hesla – vyhraj voľby, môžeš všetko, ale tak sa to jednoducho robiť nemá a nemôže. Skrátené legislatívne konanie pri tomto návrhu zákona či pri iných návrhoch, ktoré tu boli za posledné mesiace, alebo aj pri tých, ktoré tu majú prísť na ďalšiu schôdzu, jednoducho nereflektujú podmienky, ktoré musí skrátené konanie napĺňať. Navyše sa zdá, že koalícia rezignovala na tvorenie kvalitných zákonov, ktoré sú riadne napísané či v dôvodovej správe dobre vysvetlené. Všetko toto obetovali prakticky len pre rýchlosť ich presadenia, aby čo najrýchlejšie odstránili každú prekážku prevzatia absolútnej moci. To im ale rovnako nevychádza kvôli tomu, že sa snažíme v rozprave nahradiť celý legislatívny proces, ktorý hrubo odignorovali. Nahradiť verejnosť, odbornú verejnosť, organizácie či iné inštitúcie, ktoré by na návrhu mali participovať, keďže ide o obrovské zmeny v rámci Trestného zákona. Ešte raz, pani poslankyňa, veľmi pekne ďakujem.
Pčolinský, Peter, podpredseda NR SR (2023-05-18):
Je všeobecný súhlas? (Nesúhlasná reakcia pléna.) Nie. Dávam o tom teda hlasovať. (Reakcia z pléna.) Ďalší, komu sa nechce robiť. Nech sa páči, hlasujeme. (Hlasovanie.) Prítomných 137, za 47, proti 65, zdržalo sa 22, nehlasovali 3. Tento návrh sme neschválili. Procedurálny návrh, pomerne dôležitý, pán predseda Boris Kollár.
Jahnátek, Ľubomír, minister pôdohospodárstva a rozvoja vidieka SR (2013-05-30):
Nie. Naša pozícia je zatiaľ, viete to je zložitý proces, aby som takto odpovedal. My sme za prvé viazaní dodržiavaním všetkých nariadení, ktoré sú platné v rámci Európskeho spoločenstva, ale na druhej strane tam, kde máme právo sa vyjadrovať, či umožníme, neumožníme GMO, dávame negatívne stanovisko, vzhľadom k tomu, že nie sú ešte dokončené vedecké experimenty, ktoré by vedeli jasne preukázať, aký je vplyv GMO z hľadiska ukladania v ľudskom organizme a aké mutácie to môže v ľudskom organizme vôbec spôsobiť. Čiže nechceme vystaviť Slovensko pokusným králikom, jednoducho čakáme. A aj to je dôvod, že na Slovensku za celú históriu, dokedy tento boj tých monopolov, hlavne Monsanta, ktorý je veľmi aktívny v GMO, hlavne v Latinskej Amerike, my sa správame zdržanlivo a nechceme vystaviť našich občanov nejakému riziku. Čiže my si počkáme, čo urobí ten aplikovaný výskum a možno za pár, by som skôr povedal, desaťročí, sa budeme môcť definitívne rozhodnúť, v akej pozícii to GMO je.
Pellegrini, Peter, predseda NR (2014-12-04):
Prezentujme sa a hlasujme o postúpení zákona do druhého čítania. (Hlasovanie.) Prítomných 140 poslancov, za 83, zdržalo sa 57 poslancov. Konštatujem, že sme návrh zákona posunuli do druhého čítania.
Hlina, Alojz, poslanec NR SR (2015-02-04):
Potom upozornite aj kolegu Martvoňa, ktorý sa tu minule chválil, že to má stále so sebou. Tak bol by som rád, keby ste boli konzistentný, pán predsedajúci, dobre? Tak som zvedavý, keď sem príde Martvoň, či ho vyzvete, aby sa prezentoval, lebo on sám upozornil, že to nosí stále pri sebe a že to má pri sebe. Takže som zvedavý, ako ho vyzvete. Ja som vašu výzvu vypočul. Dobre? (Reakcia predsedajúceho: Ďakujem. ) Tak som zvedavý, lebo spravodlivosť, verte tomu, že spravodliví nebudú opustení a ich deti nebudú žobrať o chlieb. Buďte spravodliví a nebojte sa. Nechajme to tak. Tu si seďte, predstavujte si tie zákony, vybavte si, čo potrebujete, pošlite si, čo potrebujete, nejako to tu už domotáme. Ďakujem.
Muňko, Dušan, poslanec NR SR (2014-11-08):
Pán poslanec, u vás som už zvyknutý na to, že tárate a ste demagóg. Pokiaľ sa týka Slovenských elektrární, veď v zmluve je zakotvené, že sa budú stavať a musia dostavať z dividend 3., 4. blok. Čiže premiér nič nechcel dosiahnuť iné, len to, čo je v zmluve zakotvené a čo zakotvila predchádzajúca vláda. Nebudem sa vracať k alternatívnym zdrojom, lebo to nemá význam, tomu vôbec nerozumiete, tak ako nerozumiete PPP projektom. Každý PPP projekt, ktorý táto republika získa, môže sa spraviť. Pýtam sa vás: Čo budú znamenať tie peniaze za 40 rokov z hľadiska inflácie? Ale zbytočne vám je to vysvetľovať, lebo, viete, tak ste tu povedali, keď ešte len ste nastúpili do parlamentu, že vás niekto uplácal zo strany SMER dvadsiatimi miliónmi. Do dnešného dňa som sa nedozvedel, kto vás tými dvadsiatimi miliónmi uplácal. A viete, keby som sa vás mal pýtať na to, čo ste povedali pánovi Čentéšovi a čo je nahrané na serveri a bolo by asi zverejnené, tak asi nesedíte tam, kde sedíte teraz, a sedeli by ste niekde inde. Takže doporučujem vám zvažovať slová, čo hovoríte a kde ich hovoríte. Ďakujem.
Zemanová, Anna, poslankyňa NR SR (2016-12-07):
Ďakujem pekne za slovo. Pani poslankyňa, ja chcem zareagovať len na tie úplne záverečné slová a na to, čo aj reagoval pán podpredseda Bugár. Na jednej strane hovoríte, no, že úplne absurdné, že aby sa zabetónoval etický poriadok v zákone. Ale čo robíte vy? Tak aký máte meter? Veď vy máte ten meter, že chcete zabetónovať etické poriadky... (Prerušenie vystúpenia predsedajúcim.)
Blanár, Juraj, podpredseda NR SR (2021-05-06):
Ďalší, ktorý vystúpi v rozprave, je pán poslanec Martin Beluský, pripraví sa pán poslanec Stanislav Mizík. Nech sa páči, pán poslanec, máte slovo.
Šeliga, Juraj, podpredseda NR SR (2020-11-03):
Sú oprávnení v zmysle... (Povedané súbežne s rečníkom.)
Kollár, Boris, predseda NR SR (2021-10-05):
Pán poslanec, pri všetkej úcte, vediem schôdzu ja, a nie vy. Ja som sa takto rozhodol podľa rokovacieho poriadku. Môžete dať námietku, môžem dať hlasovať o tej námietke, ale nemôžete prerušiť hlasovanie.
Laššáková, Jana, podpredsedníčka NR SR (2014-02-05):
Príjemné dobré ráno, vážené panie poslankyne, páni poslanci, otváram šiesty rokovací deň 29. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Juraj Droba, Pavol Hrušovský, Jozef Kollár, Daniel Lipšic, Ivan Mikloš. Na dopoludňajšom rokovaní o ospravedlnenie požiadala podpredsedníčka Národnej rady Renáta Zmajkovičová, poslanec Ivan Uhliarik. Na zahraničnej pracovnej ceste sú poslanci Dušan Bublavý, Tibor Glenda a Elemér Jakab. Pokračujeme v prerušenom rokovaní v prvom čítaní o návrhu poslancov Jána Figeľa, Pavla Hrušovského a Pavla Zajaca na vydanie zákona, ktorým sa mení a dopĺňa zákon č. 171/2005 Z. z. o hazardných hrách, tlač 788. Včera bola všeobecná rozprava k tomuto bodu programu vyhlásená za skončenú. Chce pán navrhovateľ zaujať stanovisko? Nech sa páči, pán poslanec, máte slovo. (Pokračovanie rokovania o návrhu poslancov Národnej rady Slovenskej republiky Jána Figeľa, Pavla Hrušovského a Pavla Zajaca na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 788.)
Blanár, Juraj, podpredseda NR SR (2022-05-03):
Pán poslanec Jarjabek, ďalší s faktickou poznámkou.
Danko, Andrej, podpredseda NR SR (2024-04-17):
Ďakujem, pani poslankyňa. Na vystúpenie pani poslankyni žiadna faktická poznámka. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie, pán minister? Chce sa vyjadriť spravodajca? Nech sa páči.
Grendel, Gábor, podpredseda NR SR (2020-06-04):
S reakciou na faktické poznámky, pán poslanec Tomáš.
Baláž, Radovan, poslanec NR SR (2017-09-05):
Ďakujem pekne, pán predsedajúci. Vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a aj podľa legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že daný návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor, výbor pre hospodárske záležitosti a výbor pre zdravotníctvo. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh zákona prerokovali do 30 dní a gestorský výbor do 32 dní od jeho prerokovania. Skončil som, pán predsedajúci, prosím, otvorte všeobecnú rozpravu.
R. Zajac, minister zdravotníctva SR: (2003-03-06):
A druhú vec, ktorú ste povedali, na tú by som rád odpovedal z iného dôvodu, ak môžem, a to je, že vlastne otvárame otázku toho, akým spôsobom budeme v budúcnosti financovať ošetrovanie, opatrovanie a celý ten balík sociálnych vecí, kde my hovoríme dokonca o balíku sociálnej medicíny. A v tejto chvíli môžem povedať, že: 1. Musíme uzavrieť nejakú dohodu medzi dvoma rezortmi o tom, čo pod tým rozumieme. Čo rozumieme pod LDCH, domovom dôchodcov, azylovým domom, drogovým centrom, HOSPIC-om a tak ďalej. 2. Riešime a dokončujeme prvý draft. Asi ste zachytili informáciu, že šéfom skupiny je Peter Tatár, že tam je Oľga Reptová, Hela Woleková. Riešime prvý draft, kam to osadíme. Keď tento problém vyriešime, musíme hľadať zdroje, z ktorých to budeme financovať, a vieme, že väčšia časť bude financovaná z tzv. dnešnej sociálnej sféry a menšia časť bude financovaná zo zdravotného poistenia. A to sú práve tie rozdiely, kto trošku vie, o čom to je, tak to je ten rozdiel v slove „ošetrovanie“, „opatrovanie“. A nám to vychádza tak, že vlastne v rámci veľkej fiskálnej reformy a daňovej reformy, ktorú teraz pripravujeme na úrovni ministerstva financií ako gestorského ministerstva, hľadáme priestor, kto bude vlastne tým nositeľom tej objednávky. Teda kto bude objednávať tieto služby? A zdá sa, že vychádza nám to tak, že objednávateľom a obligatórnym objednávateľom tejto služby, nie výberovým, ale povinným, by mala byť obec, v ktorej toto zariadenie je alebo bude. A je to preto dôležité, že je tam ešte jedna sféra, len na ňu musia dostať prostriedky. Ja hovorím to, čo chceme spraviť my. Je tam ešte jedna sféra, ktorú treba vidieť, a to je ošetrovanie a opatrovanie v domácej starostlivosti ako ten modernejší spôsob, ako vytiahnuť toho človeka do nejakého ústavu, kde ošetrovať a opatrovať v domácej. A zdá sa nám tam, že v danej chvíli je obec, a skôr myslíme teda menšie obce, je výhodnejšie, pretože oveľa lepšie pozná tú konkrétnu situáciu toho klienta. Takže ja som sa nechcel teraz ministrovi Kaníkovi „vlúpavať“ do jeho rezortu, ale tento problém je aj v programovom vyhlásení vlády popísaný, my sme ho len nazvali preto, aby sme ho mohli riešiť ako otázku sociálnej medicíny. Ale ak si dobre pozriete programové vyhlásenie vlády, je to tam pomerne jasne povedané a naozaj chceme do konca roku dať prvý legislatívny návrh na celé riešenie. Trošku nás však zdržuje to, že nevieme celkom presne, ako bude vyzerať fiskálna reforma, na ktorej teraz zase pracuje Viktor Nižňanský a do ktorej tiež chodíme z obidvoch rezortov, aby sme chytili trochu ten priestor, ako vlastne tie prostriedky majú byť delimitované.
Figeľ, Ján, podpredseda NR SR (2015-09-18):
Ďakujem pekne. Otváram všeobecnú rozpravu. Nedostal som písomne žiadnu prihlášku. Pýtam sa teraz na ústnu formu. Nech sa páči. Nikto. Takže vyhlasujem aj tú všeobecnú rozpravu za skončenú a prerušujem zároveň rokovanie o tomto bode programu. Teraz pristúpime k prvému čítaniu o vládnom návrhu zákona o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov . Tento návrh zákona má parlamentnú tlač 1735 a rozhodnutie na rokovanie výborov je v rozhodnutí, teda pod číslom 1727. Pán podpredseda vlády, nech sa páči, uveďte návrh.
Grendel, Gábor, podpredseda NR SR (2021-03-16):
Prezentujme sa a hlasujme. (Hlasovanie.) Prítomných 125 poslancov, za 120, proti nikto, zdržali sa 5, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní, preto pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Hort, Milan, podpredseda NR SR (2011-02-03):
Ďakujem pekne. A teraz dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Edity Pfundtner, aby nás oboznámila s úvodnou spravodajskou informáciou. Pani poslankyňa, nech sa páči.
Novotný, Viliam, poslanec NR SR (2013-02-05):
Ďakujem pekne za slovo. Nie, nie, nie, do osobných invektív ma pán poslanec Raši nevtiahne, dnes srší humorom a osobnými invektívami na každého rečníka. Takže naozaj do toho sa nepúšťam, ani nebudem o tom diskutovať. Veď jedno povedal ale správne pán poslanec Raši – prax ukáže. Prax ukáže, čaká nás rok 2013, rok, keď bude rásť nezamestnanosť, keď budú zdražovať lieky, keď budú pacienti preháňaní po nezmyselné výmenné lístky a keď sa budú rušiť ambulancie špecialistov, možno aj všeobecných lekárov, lebo človek nikdy nevie, kedy prídu s novým pozmeňujúcim návrhom na ďalšom rokovaní výboru pre zdravotníctvo do iného vládneho návrhu alebo poslaneckého návrhu zákona. Budú sa rušiť oddelenia, budú sa možno rušiť celé nemocnice a medzitým bude verejnosť vášnivo diskutovať o znárodnení verejného zdravotného poistenia, lebo očakávam túto tému v priebehu jarných mesiacov. Prax reálne ukáže, či istoty, ktoré sľubovala strana SMER sa naozaj v praxi ukážu. Zatiaľ sledujem len to, že sa ukazujú neistoty, že istoty, ktoré sľubovali, sa akosi nenapĺňajú. O tom treba veľmi pokojne diskutovať, akú pozíciu bude mať všeobecná nemocnica, keď jej povolenie bude vydávať ministerstvo zdravotníctva, keď Všeobecná zdravotná jej bude chcieť nezazmluvňovať celé oddelenia a keď akcionárom Všeobecnej zdravotnej poisťovne, 100 % akcionárom je ministerstvo zdravotníctva. Čo myslíte, akú silnú vyjednávaciu pozíciu bude mať takáto všeobecná nemocnica a akú silnú vyjednávaciu pozíciu bude mať špecialista v takom istom garde, ako som to pred chvíľou popísal? A to ukáže prax, takže ja nemusím byť nervózny, ani používať... (Prerušenie vystúpenia časomerom.)
R. Madej, poslanec: (2007-05-17):
Národná rada Slovenskej republiky uznesením č. 273 z 20. marca 2007 pridelila vládny návrh zákona o vlastníctve bytov a nebytových priestorov v znení neskorších predpisov na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučil schváliť Ústavnoprávny výbor Národnej rady Slovenskej republiky svojím uznesením č. 143 z 24. apríla 2007 a Výbor Národnej rady Slovenskej republiky pre sociálne veci a bývanie neprijal platné uznesenie z dôvodu neschopnosti uznášať sa; z celkového počtu 12 členov výboru bolo prítomných 6 členov výboru. Ústavnoprávny výbor Národnej rady Slovenskej republiky, ktorý návrh zákona prerokoval, prijal pozmeňujúce a doplňujúce návrhy, ktoré sú v časti IV spoločnej správy výborov. Gestorský výbor na základe stanoviska ústavnoprávneho výboru k vládnemu návrhu zákona, ktorým sa mení a dopĺňa zákon o vlastníctve bytov a nebytových priestorov, vyjadrených v uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona o rokovacom poriadku Národnej rady Slovenskej republiky odporúča Národnej rade Slovenskej republiky uvedený vládny návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o pozmeňujúcich a doplňujúcich návrhoch uvedených v IV. časti tejto spoločnej správy takto: o bodoch 1 až 4 a 6 a 7 uvedených v IV. časti spoločnej správy hlasovať spoločne s návrhom gestorského výboru schváliť; o bode 5 hlasovať osobitne bez odporúčania gestorského výboru. Gestorský výbor určil spoločného spravodajcu výborov Róberta Madeja na prerokovanie návrhu zákona v druhom a treťom čítaní Národnej rady Slovenskej republiky a informovanie Národnej rady Slovenskej republiky o výsledku rokovania výborov a odôvodnenia návrhu a stanoviska gestorského výboru. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie svojím uznesením č. 50 z 3. mája 2007. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4 a § 84 ods. 2 a § 86 zákona o rokovacom poriadku Národnej rady Slovenskej republiky v znení neskorších predpisov. Pán predsedajúci, prosím, otvorte rozpravu a súčasne sa hlásim ako prvý do rozpravy. Ďakujem pekne.
Remišová, Veronika, poslankyňa NR SR (2024-09-26):
Ďakujem, ďakujem. Igor, presne povedané, toto nie je lex konsolidácia, ale toto je lex ožobračovanie ľudí, pretože táto vládna koalícia ide ľuďom zobrať peniaze z peňaženky a ide im znížiť kvalitu života. Ja osobne si myslím, že celý cirkus napr. s odvolávaním Michala Šimečku, ale aj s vykazovaním zo sály a s hrubými nadávkami kolegyni Plavákovej mal slúžiť, aby táto vládna koalícia zakryla to, že v priebehu pár dní, áno, doslova pár dní ide rozbiť celý daňový systém, ide ľuďom zobrať ťažko zarobené peniaze a ide ich ožobračovať. A ja sa čudujem aj pánovi predsedovi Andrejovi Dankovi a jeho kolegom napr. Tomášovi Tarabovi, ktorý od začiatku volebného obdobia sa dušovali, že napr. rodičovského dôchodku sa nedotknú, že rodičovský dôchodok, ktorý je takým základom alebo pilierom medzigeneračnej solidarity medzi pracujúcimi deťmi a ich rodičmi, ktorí sú na dôchodku, tak že tento dôchodok idete doslova dôchodcom ukradnúť, viac ako 280 mil. eur. Aj tu je vidieť, ako vaše slová majú nulovú hodnotu. Opäť, knihy, hej? Knihy, to bol len taký marketingový ťah, aby ste zakryli ďalšie obludnosti, ktoré schvaľujete v tomto lex ožobračovanie ľudí. Daňový bonus pracujúcim rodičom. Vy idete rodičom, ktorí tvoria hodnoty, ktorí vychovávajú deti, idete im zobrať opäť peniaze z peňaženiek. A na záver už poviem len to, čo Igor povedal – daňová medzera pol miliardy eur. Áno, Robert Fico sa teatrálne pýta, čo máme robiť. Tak v prvom rade prestaňte kradnúť, vážení. (Potlesk.)
Kadúc, Miroslav, poslanec NR SR (2012-11-30):
Ďakujem za slovo. No, vedieme tu siahodlhé diskusie o, podľa môjho názoru, veľmi jednoduchej veci, čo do obsahu, ale čo do dôsledkov a následkov možno naozaj katastrofálnych rozmerov. A ja by som to možno zjednodušil do jednej otázky podľa mňa zásadne, ktorú by som vám rád ako predsedovi finančného výboru položil, veľmi pragmatickej. Že ak by ste mali podnik, ktorý produkuje zisk, ktorý je, samozrejme, závislý od výšky daní alebo daňového zaťaženia, a mali by ste možnosť prísť alebo odísť, alebo sa rozhodnúť, či pôjdete do krajiny s vyšším, alebo s nižším daňovým zaťažením, do ktorej krajiny pôjdete? Ak žiadne iné obmedzenia, najmä teritoriálne, v zásade neexistujú?
Zmajkovičová, Renáta, podpredsedníčka NR SR (2012-08-03):
Pán poslanec Hlina.
Ivan, Miroslav, poslanec NR SR (2016-05-20):
Vážená predsedajúca, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 75. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, otvorte, prosím, všeobecnú rozpravu.
Kollár, Boris, predseda NR SR (2023-06-22):
Je námietka? Budeme hlasovať o námietke pani poslankyne Kozelovej. Prosím, prezentujme sa a hlasujeme. (Hlasovanie.) Prítomných 119, za 52, 4 proti, 61 sa zdržalo, 2 nehlasovali. Uvedený návrh sme neschválili. Budeme pokračovať.
Šimkovičová, Martina, ministerka kultúry SR (2024-06-27):
Ďakujem za slovo. Vážený pán predsedajúci, vážené kolegyne, vážení kolegovia, na rokovanie Národnej rady Slovenskej republiky v druhom čítaní predkladám vládny návrh zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení niektorých zákonov. Návrh zákona implementuje do slovenského právneho poriadku tzv. akt o digitálnych službách, nariadenie Európskeho parlamentu a Rady EÚ 2022/2065 z 19. októbra 2022 o jednotnom trhu s digitálnymi službami a o zmene smernice 2000/31/ES. Cieľom tejto európskej úpravy je prispieť k budovaniu bezpečnejšieho a transparentnejšieho online prostredia, zlepšeniu podmienok, poskytovania cezhraničných sprostredkovateľských služieb, zlepšeniu postavenia spotrebiteľov a posilneniu ochrany základných práv užívateľov v online priestore. Navrhované doplnenie vnútroštátnej úpravy vyplýva aj z nevyhnutnej implementácie nariadenia Európskeho parlamentu a Rady EÚ 2019/1150 z 20. júna 2019 o podpore spravodlivosti a transparentnosti pre komerčných používateľov online sprostredkovateľských služieb, tzv. nariadenie P2B, ktorého cieľom je zvýšiť spravodlivosť a transparentnosť online podnikateľského prostredia, ktoré podnikom umožňuje cezhraničné pôsobenie na vnútornom trhu EÚ. Návrhom zákona sa preto stanovuje právny základ aj pre výkon dohľadu Rady pre mediálne služby nad dodržiavaním povinností podľa nariadenia P2B. Dovoľujem si vás požiadať o podporu tohto môjho zákona. Ďakujem.
Novotný, Viliam, poslanec NR SR (2013-05-23):
Ďakujem pekne. Vážený pán podpredseda Národnej rady, vo svojej interpelácii interpelujem ministra práce, sociálnych vecí a rodiny pána Jána Richtera. Vážený pán minister, interpelujem vás v nadväznosti na podnet od občianky, ktorá sa na mňa obrátila v súvislosti s chybným spôsobom výpočtu valorizácie dôchodkových dávok v súbehu. Novelou č. 252/2012 Z. z. bol schválený mechanizmus valorizovania dôchodkov o pevnú sumu, ktorý bol pre rok 2013 ustanovený opatrením ministerstva práce, sociálnych vecí a rodiny č. 329/2012 Z. z. Pani, ktorá sa na mňa obrátila e-mailom, ma ale správne upozornila, že spôsob výpočtu pevnej sumy valorizácie dôchodkov v súbehu určený v § 82 ods. 9 a 10 diskriminuje vdovy s nízkym starobným dôchodkom, keďže jeho dôsledkom sa im valorizujú dôchodkové dávky o 25 % nižšou sumou ako vdovám, ktorým sa v súbehu kráti vdovský dôchodok. Vdovám s nízkym dôchodkom sa týmto omylom dokonca valorizuje ich starobný a dôchodcovský dôchodok nižšou sumou (v eurovom vyjadrení 10,80 konkrétne v prípade tejto pani) ako dôchodkyniam s nízkym starobným dôchodkom, ktoré vdovský dôchodok nepoberajú (v eurovom vyjadrení 11,20). Za päťročné obdobie takto vdova s nízkym starobným dôchodkom môže prísť o vyše 600 eur. Keďže cieľom valorizácie dôchodkov o pevnú sumu bolo aspoň čiastočne dorovnať nízke dôchodky, verím, že k tomuto omylu v spôsobe výpočtu valorizácie dôchodkov v súbehu došlo nedopatrením. Žiadam vás preto o odpoveď, ako a kedy sa chystáte odstrániť túto zjavnú nespravodlivosť, aby vdovy s nízkymi dôchodkami už neboli nespravodlivo ukrátené pri nasledujúcom zvyšovaní dôchodkov ku koncu tohto roka. Ďakujem pekne.